Mantera Anjasmoro

Mantera Anjasmoro ialah sebuah siri drama televisyen seram Malaysia 2011 dibintangi oleh Eja, Adi Putra, Fouziah Gous dan Raja Noor Baizura.'Mantera Anjasmoro' Air Rebusan Seluar Suami Dipuja mStar Online (23 Februari 2011). Dicapai pada 17 April 2011. Siri ini memulakan tayangan perdana di Slot Seram TV3 dari 3 Mac 2011 hingga 26 Mei 2011Ending Mantera Anjasmoro Sesat Lagi Menyesatkan BeautifulNara (26 Mei 2011). Dicapai pada 17 April 2012. menggantikan Saka Jentayu.

Siri ini boleh didapati melalui penstriman dalam talian di saluran YouTube rasmi TV3 Malaysia.

Sinopsis
Mengisahkan tentang seorang isteri yang menggunakan ilmu pengasih rebusan air seluar suami. Zahid dan Eja merupakan pasangan suami isteri yang berjaya dalam kerjaya masing-masing. Malangnya selepas beberapa tahun berkahwin, mereka masih belum dikurniakan anak dan hubungan menjadi dingin sehingga Sabrina tidak sedar suaminya menjalinkan hubungan dengan rakan sekerja Sabrina iaitu Suria (Fouziah Gous). Pada suatu hari, Sabrina didatangi oleh seorang wanita misteri bernama Ramona (Raja Nor Baizura) dan dia sering terpukau dengan wanita itu yang kononnya pemilik salun kecantikan.rumahnya.

Pelakon

Utama
 Eja sebagai Sabrina
 Adi Putra sebgai Zahid
 Fouziah Gous sebagai Suria
 Raja Noor Baizura sebagai Ramona

Pembantu
 Hafidzuddin Fazil sebagai Yusof
 Hamidah Wahab sebagai Safiyah
 Aripah Damanhuri sebagai Zaiton
 Saharuddin Yaacob sebagai Kalam
 Aida Ruyati sebagai Hasnah
 Enot sebagai Rukiah
 Norman Hakim sebagai Irfan

Penerbitan
Tajuk drama ini dinamakan sempena nama Ratu Anjasmoro berasal dari Keraton yang mengamalkan ilmu jahat menggunakan serapah dan makhluk halus. Menurut Aidilfitri Mohamad Yunos selaku pengarah, drama ini adalah metafora amalan ilmu Jawa kawi apabila seseorang itu terdesak kerana ia menceritakan tentang wanita yang menggunakan 'pendamping' untuk mengekalkan kecantikan dan menakluki suaminya. Si isteri sanggup merebus seluar pendek suaminya dan kemudian air rebusan itu dipuja sebelum diberikan kepada suami untuk diminum.Sinopsis Mantera Anjasmoro Azilas (24 Februari 2011). Diperoleh pada 17 April 2011.

Rujukan

Kategori:Drama Melayu 2011
Kategori:Rancangan TV3